डॉ.बाबासाहेब आम्बेडकर यांनी वेरूळ -अजिण्ठ्यालगतच औरंगाबाद परिसरात एक मोठे शिक्षण, ज्ञानकेन्द्र उभारण्याची योजना आखली होती. प्रामुख्याने आधुनिक शिक्षणापासून वंचित राहिलेल्या समाजातील बहुसंख्यकांसाठी हे नियोजन होते. औरंगाबाद शहराजवळच्या भागाचे नागसेन वन असे नामकरण करून तेथे पीपल्स एज्युकेशन सोसायटीच्या मिलिन्द महाविद्यालयाची स्थापना त्यांनी केली. याच परिसरात स्वातन्त्र्यानन्तर मराठवाडा विद्यापीठ स्थापन करण्यात आले. या विद्यापीठाचे उद्‌घाटन भारताचे पहिले पन्तप्रधान जवाहरलाल नेहरू यांच्या हस्ते २३ऑगस्ट १९५८ ला झाले. सुरुवातीला मराठवाडा विद्यापीठ एवढेच नाव असलेल्या या विद्यापीठाचा नामविस्तार पुढे महाराष्ट्र शासनाने डॉ. बाबासाहेब आम्बेडकर मराठवाडा विद्यापीठ असा केला. प्रदेशातील औरंगाबाद, जालना, बीड आणि उस्मानाबाद या चार जिल्ह्यांतील महाविद्यालये हे या विद्यापीठाचे कार्यक्षेत्र आहे. उस्मानाबाद येथे या विद्यापीठाचे उपकेन्द्र आहे. देशातील विद्यापीठांमध्ये पहिला नाट्यशास्त्र विभाग डॉ.बाबासाहेब आम्बेडकर मराठवाडा विद्यापीठात सुरू झाला.

अर्थव्यवस्था
पत्रकार
वसन्तराव नाईक मराठवाडा कृषि विद्यापीठ
डॉ बाबासाहेब आम्बेडकर मराठवाडा विद्यापीठ